Document ID: 32005R0825

NARIADENIE KOMISIE (ES) č. 825/2005
z 30. mája 2005,
ktorým sa určujú niektoré smerné množstvá a individuálne stropy na vydávanie dovozných povolení na banány do Spoločenstva na tretí štvrťrok 2005 v rámci tarifných kvót A/B a C
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi (1), a najmä na jeho článok 20,
keďže:
(1)
Článok 14 ods. 1 nariadenia Komisie (ES) č. 896/2001 zo 7. mája 2001 o pravidlách uplatňovania nariadenia Rady (EHS) č. 404/93 v oblasti dovozného režimu banánov do Spoločenstva (2) určuje na účely vydávania dovozných povolení možnosť stanoviť na každý z prvých troch štvrťrokov roka smerné množstvo vyjadrené rovnakým percentuálnym podielom disponibilného množstva pre každú z tarifných kvót A/B a C v zmysle článku 18 ods. 1 nariadenia (EHS) č. 404/93.
(2)
Údaje, ktoré sa týkajú na jednej strane množstva banánov, s ktorým sa obchodovalo v Spoločenstve v roku 2004, najmä uskutočnených dovozov obzvlášť počas tretieho štvrťroka, a na strane druhej perspektív zásobovania a spotreby na trhu Spoločenstva počas toho istého tretieho štvrťroka roku 2005, vedú k stanoveniu smerného množstva pre tarifné kvóty A/B a C tak, aby bolo možné zabezpečiť uspokojivé zásobovanie Spoločenstva, ako aj pokračovanie obchodných tokov medzi výrobným a obchodným sektorom.
(3)
Na základe tých istých údajov sa má podľa článku 14 ods. 2 nariadenia (ES) č. 896/2001 určiť maximálne množstvo, na ktoré môže každý prevádzkovateľ predkladať žiadosti o povolenie na tretí štvrťrok 2005.
(4)
S ohľadom na skutočnosť, že ustanovenia tohto nariadenia sa musia uplatňovať pred začiatkom obdobia, v ktorom sa predkladajú žiadosti o povolenia na tretí štvrťrok 2005, treba zabezpečiť okamžité nadobudnutie platnosti tohto nariadenia.
(5)
Toto nariadenie sa musí aplikovať na prevádzkovateľov ustanovených v Spoločenstve v zložení z 30. apríla 2004. Nariadenie Komisie (ES) č. 1892/2004 (3) ustanovilo prechodné opatrenie na rok 2005 na dovoz banánov do Spoločenstva z dôvodov pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
(6)
Opatrenia stanovené v tomto nariadení sú v súlade so stanoviskom Riadiaceho výboru pre banány,
PRIJALA TOTO NARIADENIE:
Článok 1
Smerné množstvo určené v článku 14 ods. 1 nariadenia (ES) č. 896/2001 na vydávanie dovozných povolení pre banány v rámci tarifných kvót podľa článku 18 ods. 1 nariadenia (EHS) č. 404/93 sa na tretí štvrťrok 2005 určuje na:
a)
23 % disponibilného množstva pre tradičných prevádzkovateľov a netradičných prevádzkovateľov ustanovených v Spoločenstve v zložení z 30. apríla 2004 podľa tarifných kvót A/B;
b)
23 % disponibilného množstva pre tradičných prevádzkovateľov a netradičných prevádzkovateľov ustanovených v Spoločenstve v zložení z 30. apríla 2004 podľa tarifnej kvóty C.
Článok 2
Na tretí štvrťrok 2005 sa maximálne povolené množstvo v zmysle článku 14 ods. 2 nariadenia (ES) č. 896/2001 na vydávanie dovozných povolení pre banány v rámci tarifných kvót podľa článku 18 ods. 1 nariadenia (EHS) č. 404/93 určuje na:
a)
23 % z referenčného množstva určeného a oznámeného uplatnením článkov 4 a 5 nariadenia (ES) č. 896/2001 pre tradičných prevádzkovateľov ustanovených v Spoločenstve v zložení z 30. apríla 2004 podľa tarifných kvót A/B;
b)
23 % zo stanoveného a notifikovaného/oznámeného množstva uplatnením článku 9 ods. 3 nariadenia (ES) č. 896/2001 pre netradičných prevádzkovateľov ustanovených v Spoločenstve v zložení z 30. apríla 2004 podľa tarifných kvót A/B;
c)
23 % z referenčného množstva určeného a oznámeného uplatnením článkov 4 a 5 nariadenia (ES) č. 896/2001 pre tradičných prevádzkovateľov ustanovených v Spoločenstve v zložení z 30. apríla 2004 podľa tarifnej kvóty C;
d)
23 % zo stanoveného a notifikovaného/oznámeného množstva uplatnením článku 9 ods. 3 nariadenia (ES) č. 896/2001 pre netradičných prevádzkovateľov ustanovených v Spoločenstve v zložení z 30. apríla 2004 podľa tarifnej kvóty C.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 30. mája 2005

Labels: 3
17
15